<http://schema.org/articleBody>
"El Bar\u00E7a no es va limitar a guanyar ahir el primer partit de Lliga sin\u00F3 que va dictar una resposta precisa i temible al seu \u00FAnic rival. El curs 2011-2012 ha comen\u00E7at amb dos mon\u00F2legs monumentals dels dos \u00FAnics equips de futbol que transiten pel campionat. La difer\u00E8ncia amb la resta d&amp;#039;equips \u00E9s tan evident, tan escandalosa, que hi ha temps d&amp;#039;enviar missatges a l&amp;#039;altre equip. Amb un onze plagat de baixes i una defensa in\u00E8dita, sense almenys quatre dels titulars indiscutibles, el Bar\u00E7a va passar per sobre del Vila- real des del primer minut i va jugar un partit delici\u00F3s, excels, una de les tantes joies que ens deixar\u00E0 l&amp;#039;era Guardiola.El que semblava incre\u00EFble \u00E9s ara una realitat: el Bar\u00E7a d&amp;#039;aquest any pot ser encara millor que el de l&amp;#039;any passat. En plena pretemporada, amb molts jugadors encara en baixa forma, l&amp;#039;equip d\u00F3na indicis malgrat tot de tenir un recorregut fabul\u00F3s, un marge de millora que mareja nom\u00E9s d&amp;#039;imaginar-ne els l\u00EDmits, si \u00E9s que n&amp;#039;hi ha. Com pot ser que l&amp;#039;equip perfecte sigui encara millorable? Aquest miracle impossible nom\u00E9s s&amp;#039;explica per la incorporaci\u00F3 de m\u00E9s talent en un mig del camp que ja semblava insuperable. A la meravella d&amp;#039;Iniesta, de Xavi i de Busquets, s&amp;#039;hi han afegit ara Thiago i Cesc, i a la sala de m\u00E0quines s&amp;#039;hi ha fet encara m\u00E9s llum. Al geni s&amp;#039;hi ha sumat encara m\u00E9s geni, i el resultat \u00E9s un prodigi de creativitat que sabem com comen\u00E7a per\u00F2 no com acaba.El cas de Cesc \u00E9s especial perqu\u00E8 \u00E9s el fitxatge probablement m\u00E9s llarg de la hist\u00F2ria del Bar\u00E7a, i m\u00E9s d&amp;#039;un tenia dubtes de quina seria la resposta del 4 del Bar\u00E7a quan per fi acab\u00E9s el serial que l&amp;#039;ha retornat a casa. N&amp;#039;hi ha hagut prou amb uns quants minuts per acabar amb tots els debats artificials que es van fabricar. Cesc no ha tornat perqu\u00E8 no se&amp;#039;n va anar mai. No es recorda una adaptaci\u00F3 tan r\u00E0pida d&amp;#039;un jugador a cap equip: qualsevol que vei\u00E9s el partit ahir es va adonar que Messi i Cesc ja fa molts anys que s&amp;#039;entenen. La jugada del gol de Cesc ja la van fer moltes vegades quan eren juvenils, va ser poc m\u00E9s que un exercici de nost\u00E0lgia. Cesc va jugar de tot, de mitja punta, d&amp;#039;extrem dret i fins i tot de 9 , on va marcar despr\u00E9s d&amp;#039;una gran passada de Messi. La seva incorporaci\u00F3 \u00E9s una benedicci\u00F3 perqu\u00E8 eixamplar\u00E0 encara m\u00E9s el camp a l&amp;#039;equip, li crear\u00E0 m\u00E9s espais i li donar\u00E0 m\u00E9s solucions.M\u00E9s enll\u00E0 de Cesc, el Bar\u00E7a va anar responent al Madrid gol rere gol, jugada rere jugada, amb una convicci\u00F3 de cirurgi\u00E0. La resposta del Bar\u00E7a converteix l&amp;#039;alegria del Madrid del dia anterior en una sensaci\u00F3 inquietant, com si Mourinho i companyia no es poguessin desempallegar mai d&amp;#039;aquest malson que els ha tocat viure."^^<http://www.w3.org/2001/XMLSchema#string>
<http://www.ara.cat/esports/No-partit-resposta_0_545345527.html>